b'\n_START_ARTICLE_\nDubysos sutartis\n_START_PARAGRAPH_\nDubysos sutartis arba Dubysos sutartys \xe2\x80\x93 Lietuvos did\xc5\xbeiojo kunigaik\xc5\xa1\xc4\x8dio Jogailos ir jo brolio Skirgailos 1382 m. spalio 31 d. Dubysos \xc5\xbeio\xc4\x8di\xc5\xb3 saloje parengt\xc5\xb3 Lietuvos Did\xc5\xbeiosios Kunigaik\xc5\xa1tyst\xc4\x97s sutar\xc4\x8di\xc5\xb3 su Vokie\xc4\x8di\xc5\xb3 ordinu projektas.\n_START_SECTION_\nSutar\xc4\x8di\xc5\xb3 esm\xc4\x97\n_START_PARAGRAPH_\nU\xc5\xbe pagalb\xc4\x85, suteikt\xc4\x85 kovoje su K\xc4\x99stu\xc4\x8diu ir Vytautu, Jogaila \xc5\xbead\xc4\x97jo atiduoti kry\xc5\xbeiuo\xc4\x8diams lietuvi\xc5\xb3 \xc5\xbeemes tarp Vokie\xc4\x8di\xc5\xb3 ordino vald\xc5\xb3 ir Dubysos, taip pat \xc5\xbead\xc4\x97jo be kry\xc5\xbeiuo\xc4\x8di\xc5\xb3 sutikimo neprad\xc4\x97ti karo, teikti jiems param\xc4\x85 ir per 4 m. priimti katalik\xc5\xb3 tik\xc4\x97jim\xc4\x85. Jogaila pirmasis i\xc5\xa1 XIV a. Lietuvos valdov\xc5\xb3 150 m. trukusi\xc5\xb3 kov\xc5\xb3 su kry\xc5\xbeiuo\xc4\x8diais ketino atsisakyti teisi\xc5\xb3 \xc4\xaf \xc5\xbdemaitij\xc4\x85._NEWLINE_Vokie\xc4\x8di\xc5\xb3 ordinas su Lietuva reng\xc4\x97si sudaryti sutartis kaip su politiniu subjektu. Buvo sutarta dar kart\xc4\x85 1383 m. liepos 19 d. susitikti saloje, ratifikuoti sutartis ir aptarti kitus klausimus, ta\xc4\x8diau Jogailai Vokie\xc4\x8di\xc5\xb3 ordino pagalbos jau nebereik\xc4\x97jo, numatytas i\xc5\xa1kilmingas susitikimas ne\xc4\xafvyko, sutartys galios ne\xc4\xafgijo ir nebuvo \xc4\xafgyvendintos.'